ddrg/super_eurlex huggingface dataset:
Nøgleord

Sammendrag



Nøgleord

1. Tjenestemænd – løn – udlandstillæg – betingelser for ydelse – tjeneste for en anden stat eller en international organisation – begrebet »tjeneste for en anden stat« – person, der forretter tjeneste ved en medlemsstats faste repræsentation ved Den Europæiske Union – omfattet

[Tjenestemandsvedtægten, bilag VII, art. 4, stk. 1, litra a)]

2. Fællesskabsret – fortolkning – principper – selvstændig fortolkning – grænser – henvisning i visse tilfælde til medlemsstaternes ret

Sammendrag

1. Den undtagelse, der er fastsat i artikel 4, stk. 1, litra a), andet afsnit, i vedtægtens bilag VII for tjenestemænd, der har gjort tjeneste for en anden stat eller en international organisation i den femårsperiode, der udløber seks måneder før deres tiltrædelse i tjenesten, er fastsat for at tage hensyn til, at disse tjenestemænd under de nævnte omstændigheder ikke kan anses for at have et egentligt tilhørsforhold til tjenestelandet, på grund af deres midlertidige tilknytning hertil.

Begrebet stat i denne bestemmelse omfatter alene staten som juridisk person og folkeretssubjekt samt dens regeringsorganer. Det er tilstrækkeligt, at en person udøver sin beskæftigelse for et organ, som henhører under staten i ovennævnte betydning, såsom en fast repræsentation, til, at vedkommende klart omfattes af undtagelsen i artikel 4, stk. 1, litra a), i vedtægtens bilag VII, uanset hvilke særlige og specifikke arbejdsopgaver den pågældende udøver inden for dette organ.

(jf. præmis 28, 29 og 42)

2. Det fremgår af kravet om en ensartet anvendelse af fællesskabsretten og lighedsprincippet, at ordlyden af en fællesskabsretlig bestemmelse, som ikke indeholder nogen udtrykkelig henvisning til medlemsstaternes ret med hensyn til fastlæggelsen af dens betydning og rækkevidde, normalt skal undergives en selvstændig fortolkning, som skal søges under hensyntagen til bestemmelsens kontekst og formålet med den pågældende forordning. Selv om der ikke er nogen udtrykkelig henvisning, kan anvendelsen af fællesskabsretten imidlertid i givet fald indebære en henvisning til medlemsstaternes ret, såfremt Fællesskabets retsinstanser ikke i fællesskabsretten eller i almindelige fællesskabsretlige principper kan finde elementer, der gør det muligt for dem ved en selvstændig fortolkning at fastlægge indholdet og rækkevidden heraf.

(jf. præmis 40)
Nøgleord

Sammendrag



Nøgleord

1. De Europæiske Fællesskabers offentlige kontrakter – kontrakt efter offentligt udbud – institutionernes skønsbeføjelse – domstolskontrol – grænser

2. De Europæiske Fællesskabers offentlige kontrakter – kontrakt efter offentligt udbud – unormalt lavt bud – den ordregivende myndigheds pligt til at høre den bydende

(Kommissionens forordning nr. 2342/2002, art. 139)

3. De Europæiske Fællesskabers offentlige kontrakter – kontrakt efter offentligt udbud – tilslag – tilslagskriterier – den ordregivende myndigheds valg – grænse – anvendelse af kriterier for at kunne fastlægge det økonomisk mest fordelagtige bud – også ikke-økonomiske kriterier lovlige

4. De Europæiske Fællesskabers offentlige kontrakter – kontrakt efter offentligt udbud – tilslag – bedømmelse af buddene på grundlag af buddene selv

Sammendrag

1. Kommissionen har en vid skønsmargen i relation til de faktorer, der skal tages i betragtning ved indgåelse af en aftale efter udbud, og Fællesskabets retsinstansers kontrol skal begrænse sig til en efterprøvelse af, om reglerne for proceduren og om angivelse af en begrundelse er overholdt, om de faktiske omstændigheder er materielt rigtige, og om der foreligger et åbenbart urigtigt skøn eller magtfordrejning.

(jf. præmis 47)

2. På området for indgåelse af Fællesskabets offentlige kontrakter skal artikel 139 i forordning nr. 2342/2002 om gennemførelsesbestemmelser til finansforordningen, som fastsætter, at den ordregivende myndighed, inden den forkaster et bud, som den finder unormalt lavt, skal give den bydende mulighed for at forklare, og endog begrunde, buddets indhold, fortolkes således, at forpligtelsen til at efterprøve troværdigheden af et bud derfor først opstår, når der er tvivl om dets pålidelighed. Hovedformålet med denne artikel er nemlig at give bydende mulighed for ikke at blive udelukket fra proceduren uden at have haft lejlighed til at forklare indholdet af deres bud, når dette forekommer unormalt lavt.

(jf. præmis 49)

3. Under proceduren til indgåelse af en kontrakt efter udbud skal ethvert af de kriterier, den ordregivende myndighed udvælger med henblik på at identificere det økonomisk mest fordelagtige bud, ikke nødvendigvis være af rent økonomisk karakter, idet det ikke kan udelukkes, at forhold, der ikke er rent økonomiske, kan have indflydelse på værdien af et bud set ud fra den nævnte ordregivende myndigheds side.

(jf. præmis 51)

4. Under proceduren til indgåelse af en kontrakt efter udbud skal buddenes kvalitet bedømmes på grundlag af selve buddene og ikke med udgangspunkt i den erfaring, de bydende har opnået med den ordregivende myndighed i forbindelse med tidligere kontrakter eller på grundlag af prækvalifikationskriterierne, som f.eks. ansøgernes tekniske formåen, der allerede er blevet efterprøvet i forbindelse med prækvalifikationen, og som der ikke på ny kan tages hensyn til med henblik på sammenligningen af buddene.

(jf. præmis 86)
Nøgleord

Sammendrag



Nøgleord

EF-varemærker – definition på og erhvervelse af et EF-varemærke – relative registreringshindringer – indsigelse fra indehaveren af et identisk eller lignende ældre varemærke, der er registreret for varer eller tjenesteydelser af samme eller lignende art – risiko for forveksling med det ældre varemærke – figurmærket Turkish Power og ordmærket POWER

[Rådets forordning nr. 40/94, art. 8, stk. 1, litra b)]

Sammendrag

Der foreligger ikke for den tyske kundekreds en risiko for forveksling mellem figurmærket, der er sammensat af de to ord »Turkish« og »power«, adskilt af et brølende løvehoved med en strittende manke, der er søgt registreret som EF-varemærke for forskellige varer, herunder »tobak, artikler for rygere; tændstikker«, der henhører under klasse 34 i Nice-arrangementet, og ordmærket POWER, der tidligere er registreret i Tyskland for »tobak, artikler for rygere […]; tændstikker«, henhørende under den samme klasse, da det fremgår, at bestanddelen »power«, som de to tegn har til fælles, hverken er den dominerende bestanddel af det ansøgte tegn eller afgørende for det almindelige indtryk, som tegnet giver, i en sådan grad, at der i den relevante tyske kundekreds’ bevidsthed er en særlig risiko for forveksling, hvoraf følger, at under hensyn til de visuelle, fonetiske og begrebsmæssige forskelle, der i øvrigt er mellem de to omtvistede tegn, og selv om de af disse omfattede varer er af samme art, og der foreligger den nævnte fælles ordbestanddel, kan det i den relevante kundekreds, der er velunderrettet, og som udviser en høj grad af opmærksomhed og loyalitet over for sine traditionelle varemærker, ikke antages, at de pågældende varer hidrører fra den samme virksomhed eller i givet fald fra økonomisk forbundne virksomheder.

(jf. præmis 49, 71 og 72)
Nøgleord

Sammendrag



Nøgleord

EF-varemærker – bemærkninger fra tredjemand og indsigelse – undersøgelse af indsigelsen – forpligtelse for indsigeren til klart at angive det ældre varemærke – rækkevidde – forpligtelse til at gengive det ældre varemærke – foreligger ikke

[Kommissionens forordning nr. 2868/95, art. 1, regel 15, stk. 2, litra b), nr. vi), og regel 18, stk. 1]

Sammendrag

Det bestemmes i regel 18, stk. 1, i forordning nr. 2868/95 om gennemførelsesbestemmelser til forordning nr. 40/94 om EF-varemærker, at »[…] fremgår det ikke entydigt af indsigelsesskrivelsen, hvilken ansøgning indsigelsen er rettet imod, eller hvilket ældre varemærke eller hvilken ældre ret indsigelsen rejses på grundlag af, afviser kontoret indsigelsen, hvis manglerne ikke afhjælpes inden udløbet af indsigelsesfristen«.

Denne regel skal fortolkes således, at den stiller krav om, at det ældre varemærke, som danner grundlag for indsigelsen, skal være angivet tilstrækkelig entydigt til, at det kan identificeres inden udløbet af indsigelsesfristen. I den forbindelse udgør angivelsen af registreringsnummeret for det pågældende varemærke samt oplysningen om, i hvilken medlemsstat det er registeret, en entydig angivelse i den ovennævnte bestemmelses forstand.

Det kan derimod på grundlag af gennemførelsesforordningens regel 15, stk. 2, litra b), nr. vi), der vedrører indholdet af indsigelsesskrivelsen, udledes, at der består en pligt til at indgive en gengivelse af det ældre varemærke i forbindelse med den nævnte forordnings regel 18, stk. 1.

(jf. præmis 42, 46, 47 og 49)
Nøgleord

Sammendrag



Nøgleord

EF-varemærker – definition på og erhvervelse af et EF-varemærke – absolutte registreringshindringer – varemærker uden fornødent særpræg

[Rådets forordning nr. 40/94, art. 7, stk. 1, litra b)]

Sammendrag

Et tredimensionalt varemærke, der har form af en plasticflaske med en langstrakt hals og en flad krop, der er forsynet med en hvælving og fordybninger i siden, som er søgt registreret for levnedsmidler til almindeligt forbrug i klasse 29, 30 og 32 i Nice-arrangementet, har – vurderet i forhold til helhedsindtrykket af det – ikke fornødent særpræg i henhold til artikel 7, stk. 1, litra b), i forordning nr. 40/94 om EF-varemærker, da det eneste kendetegn, der adskiller det ansøgte varemærke fra den sædvanlige form på en flaske, der indeholder varer som dem, der er omfattet af varemærkeansøgningen, består i fordybningerne i siden. Dette karaktertræk er, selv hvis det måtte anses for usædvanligt, således ikke i sig selv tilstrækkeligt til at få indflydelse på helhedsindtrykket af det ansøgte varemærke i et sådant omfang, at varemærket vil afvige betydeligt fra normen eller branchesædvanen og derfor vil kunne opfylde sin grundlæggende oprindelsesfunktion.

(jf. præmis 50 og 52-54)
Nøgleord

Sammendrag



Nøgleord

EF-varemærker – definition på og erhvervelse af et EF-varemærke – relative registreringshindringer – indsigelse fra indehaveren af et identisk eller lignende ældre varemærke, der er registreret for varer eller tjenesteydelser af samme eller lignende art

[Rådets forordning nr. 40/94, art. 8, stk. 1, litra b)]

Sammendrag

Der er for forbrugere i Det Forenede Kongerige en risiko for forveksling som omhandlet i artikel 8, stk. 1, litra b), i forordning nr. 40/94 om EF-varemærker mellem figurtegnet, der består af gengivelsen af en polospiller, og indeholder ordbestanddelen »ROYAL COUNTY OF BERKSHIRE POLO CLUB«, og som er søgt registreret som EF-varemærke for »blegemidler og andre midler til vask og rensning af tøj; præparater til rengøring, polering og fjernelse af pletter samt slibemidler; sæbe; parfumerivarer, æteriske olier, kosmetiske præparater, hårvand, tandplejemidler, aftershave, hårpræparater, shampoo, deodoranter, eau de toilette, bodyspray, badeolier, skumbad, brusegeléer« fra klasse 3 i Nice-arrangementet, og figurmærket, der består af gengivelsen af en polospiller, og som tidligere er blevet registreret i Det Forenede Kongerige for »badesalt, talkum, pudder til ansigtet, præparater til stimulering af hovedbunden, aftershave, creme til ansigtet, alle præparater til personlig pleje, der ikke er til medicinsk brug, læbestift, brillantine, hårvand, shampoo, tandpasta, sæber og parfume« fra samme klasse i Nice-arrangementet, som følge af, at varerne delvist er af samme eller lignende art, de visuelle og begrebsmæssige ligheder mellem tegnene, det udprægede særpræg ved gengivelsen af polospilleren på det ældre varemærke – både i sig selv og opnået ved brug – og fordi der findes er en varemærkefamilie, der tilhører indehaveren af det ældre varemærke, som er forbundet med begrebet polo for varer, der henhører under klasse 3.

(jf. præmis 44 og 52)
Nøgleord

Sammendrag



Nøgleord

1. EF-varemærker – bemærkninger fra tredjemand og indsigelse – behandling af indsigelsen – bevis for brugen af det ældre varemærke – brug af flere tegn på samme tid

[Rådets forordning nr. 40/94, art. 15, stk. 2, litra a), og art. 43, stk. 2 og 3]

2. EF-varemærker – definition på og erhvervelse af et EF-varemærke – relative registreringshindringer – indsigelse rejst af indehaveren af et identisk eller lignende ældre varemærke, der er registreret for varer eller tjenesteydelser af samme eller lignende art – risiko for forveksling med det ældre varemærke – figurmærke, der indeholder ordbestanddelen »CRISTAL CASTELLBLANCH« og ordmærket »CRISTAL«

[Rådets forordning nr. 40/94, art. 8, stk. 1, litra b)]

Sammendrag

1. Beviset for reel brug af et ældre nationalt varemærke eller et ældre EF-varemærke, hvorpå en indsigelse mod en EF-varemærkeansøgning er støttet, omfatter også beviset for brugen af det ældre varemærke sammen med andre tegn, for så vidt som en sådan brug ikke forandrer dette varemærkes særpræg i den form, hvorunder det er registreret.

(jf. præmis 30-34)

2. For den franske gennemsnitsforbruger og for fagfolk og specialister i vin- og restaurationssektoren er der risiko for forveksling mellem figurmærket, der indeholder ordbestanddelen »CRISTAL CASTELLBLANCH« og er søgt registreret som EF-varemærke for »spansk mousserende vin af typen cava« i klasse 33 i Nice-arrangementet, og ordmærket CRISTAL, der tidligere er registreret i Frankrig for »vin af fransk oprindelse, dvs. champagne, mousserende vin; alkoholholdige drikke (dog ikke øl)« i samme klasse, selv om det ældre varemærkes anseelse eller renommé i forhold til »champagne« ikke kan fastslås for hele kundekredsen, men kun for fagfolk, der er højt specialiseret på området, i betragtning af, at de omhandlede varer er af samme eller i det mindste af meget lignende art, og af, at de respektive tegn ligner hinanden.

(jf. præmis 46, 67 og 68)
Nøgleord

Sammendrag



Nøgleord

1. EF-varemærker – definition på og erhvervelse af et EF-varemærke – relative registreringshindringer – indsigelse rejst af indehaveren af et identisk eller lignende ældre varemærke, der er registreret for varer eller tjenesteydelser af samme eller lignende art – risiko for forveksling med det ældre varemærke – fuldstændig forskellige tegn – tegn, der udviser en svag lighed

[Rådets forordning nr. 40/94, art. 8, stk. 1, litra b)]

2. EF-varemærker – definition på og erhvervelse af et EF-varemærke – relative registreringshindringer – indsigelse rejst af indehaveren af et identisk eller lignende ældre varemærke, der er registreret for varer eller tjenesteydelser af samme eller lignende art – risiko for forveksling med det ældre varemærke – figurmærke, der indeholder ordbestanddelen »NICKY«, og figurmærker, der indeholder ordbestanddelen »NOKY«

[Rådets forordning nr. 40/94, art. 8, stk. 1, litra b)]

Sammendrag

1. Det følger af artikel 8, stk. 1, litra b), i forordning nr. 40/94 om EF-varemærker, at for at der kan foreligge en risiko for forveksling, kræves det både, at det ansøgte varemærke er identisk med eller ligner det ældre varemærke, og at de varer eller tjenesteydelser, der er omhandlet i varemærkeansøgningen, er af samme eller lignende art som de varer eller tjenesteydelser, som det ældre varemærke er blevet registreret for. Der er i den henseende tale om kumulative betingelser. Hvis de omtvistede tegn er fuldstændig forskellige, er det således principielt muligt – uden at tage stilling til de omhandlede varer – at antage, at der ikke er risiko for forveksling. Hvis de omtvistede tegn derimod ikke er åbenbart forskellige, men frembyder visse lighedspunkter samt indeholder visse bestanddele, der kan adskille dem, skal vurderingen af disse bestanddeles respektive betydning ikke foretages isoleret, men i forbindelse med en helhedsvurdering af risikoen for forveksling, hvorved der tages hensyn til alle relevante faktorer, navnlig at ligheden mellem tegnene og ligheden mellem de pågældende varer og tjenesteydelser står i et indbyrdes afhængighedsforhold.

(jf. præmis 26, 27, 29 og 39)

2. I forhold til den franske offentlighed foreligger der visuelle og fonetiske ligheder mellem figurmærket, der indeholder ordbestanddelen »NICKY«, og som er søgt registreret som EF-varemærke for varer i klasse 16 i Nice-arrangementet, og figurmærkerne, der indeholder ordbestanddelen »NOKY«, og som tidligere er registreret i Frankrig for varer i samme klasse, og disse ligheder er af en sådan karakter, at der skal foretages en sammenligning af varerne med henblik på en helhedsvurdering af risikoen for forveksling.

(jf. præmis 34, 35 og 38)
Nøgleord

Sammendrag



Nøgleord

EF-varemærker – definition på og erhvervelse af et EF-varemærke – absolutte registreringshindringer – varemærker uden fornødent særpræg

[Rådets forordning nr. 40/94, art. 7, stk. 1, litra b) og c)]

Sammendrag

Ordmærket EUROHYPO, der er ansøgt registreret for tjenesteydelserne »finansiel virksomhed, valutarisk virksomhed; ejendomsmæglervirksomhed; finansielle tjenesteydelser, finansiering«, der henhører under klasse 36 i Nice-arrangementet, mangler fornødent særpræg som omhandlet i artikel 7, stk. 1, litra b), i forordning nr. 40/94 om EF-varemærker, for så vidt som det er beskrivende for disse tjenesteydelser. Den tyske gennemsnitsforbruger opfatter nemlig bestanddelen »euro« i finansielle sammenhænge som den valuta, der benyttes i Den Europæiske Union, og som en beskrivelse af denne monetære zone. Desuden kan bestanddelen »hypo«, i forbindelse med finansielle tjenesteydelser, af denne forbruger forstås som en forkortelse af udtrykket »hypotek«. Hver bestanddel betegner således, i det mindste med en af sine mulige betydninger, en egenskab ved de pågældende finansielle tjenesteydelser. Endelig er EUROHYPO på den ene side en enkel kombination af to beskrivende bestanddele, der ikke skaber et indtryk, der ligger tilstrækkeligt fjernt fra det indtryk, som er fremkaldt ved den blotte sammenlægning af de bestanddele, det er sammensat af, således at det er mere end summen af de nævnte bestanddele. På den anden side er det ikke godtgjort, at dette sammensatte ord er blevet en del af den daglige sprogbrug, og heri har fået sin egen betydning.

(jf. præmis 51, 52, 55 og 57)
Nøgleord

Sammendrag



Nøgleord

EF-varemærker – definition på og erhvervelse af et EF-varemærke – relative registreringshindringer – indsigelse rejst af indehaveren af et identisk eller lignende ældre varemærke, der er registreret for varer eller tjenesteydelser af samme eller lignende art

[Rådets forordning nr. 40/94, art. 8, stk. 1, litra b)]

Sammendrag

For gennemsnitsforbrugeren i Spanien, Frankrig, Italien, Østrig, Portugal og Benelux-landene er der ikke risiko for forveksling mellem ordmærket ECHINAID, der er søgt registreret som EF-varemærke for »vitaminer, kosttilskud, plantepræparater, medicinske og farmaceutiske præparater« i klasse 5 i Nice-arrangementet, og ordmærket ECHINACIN, der tidligere er registreret som internationalt varemærke med retsvirkning i Spanien, Frankrig, Italien, Østrig, Portugal og Benelux-landene for »farmaceutiske kemiske produkter« i samme klasse, for det første for så vidt som præfikset »echin-« eller »echina-« for de berørte gennemsnitsforbrugere udgør en henvisning til varens sammensætning og ikke en angivelse af varens handelsmæssige oprindelse, idet ordet »echinacea« er den latinske videnskabelige betegnelse for en plante, der anvendes på lægemiddelområdet og inden for fytoterapien, og for det andet for så vidt som de omtvistede tegns respektive suffikser, dvs. »-id« og »-cin«, må anses for de karakteristiske og dominerende bestanddele, der vil tiltrække forbrugernes opmærksomhed.

I denne henseende skal helhedsvurderingen af risikoen for forveksling foretages objektivt og må ikke være influeret af betragtninger, der er uvedkommende for den omhandlede vares handelsmæssige oprindelse, såsom de eventuelle skadelige følger, der er forbundet med utilsigtet brug af et farmaceutisk præparat. Disse eventuelle følger skyldes således den mulige forveksling fra forbrugerens side af den omhandlede vares identitet eller kendetegn og ikke af varens handelsmæssige oprindelse i den forstand, hvori udtrykket er anvendt i artikel 8, stk. 1, litra b), i forordning nr. 40/94. Med hensyn til farmaceutiske præparater bliver forbrugerne desuden hjulpet af højt kvalificerede fagfolk, når de træffer deres valg, mens forbrugerne med hensyn til plantepræparater må anses for at være rimeligt oplyste, opmærksomme og velunderrettede og være vant til at bruge varer, hvis varemærke indeholder præfikset »echina-«, således at den eventuelle risiko for, at et fejlagtigt valg – og dermed en utilsigtet brug af en vare – vil få visse skadelige følger, opvejes af de omhandlede gennemsnitsforbrugeres høje informations- og opmærksomhedsniveau.

(jf. præmis 31-33, 45 og 55)
Nøgleord

Sammendrag



Nøgleord

EF-varemærker – definition på og erhvervelse af et EF-varemærke – relative registreringshindringer – indsigelse rejst af indehaveren af et identisk eller lignende ældre varemærke, der er registreret for varer eller tjenesteydelser af samme eller lignende art

[Rådets forordning nr. 40/94, art. 8, stk. 1, litra b)]

Sammendrag

For den tyske gennemsnitsforbruger er der risiko for forveksling mellem figurmærket, der indeholder ordbestanddelen »FERRÓ«, som er ansøgt registreret som EF-varemærke for »Kaffe, te, kakao, sukker, ris, tapioka, sago, kaffeerstatning, mel og næringsmidler af korn, brød, tvebakker (biskuitter), konditori- og konfekturevarer, kager, spiseis, honning, sirup, gær, bagepulver, salt, sennep, bagværk af enhver slags, peber, eddike, herunder vineddike, saucer, krydderier, råis, melassesirup«, der henhører under klasse 30 i Nice-arrangementet, og ordmærket FERRERO, der tidligere er registreret i Tyskland for varer i samme klasse, for det første fordi de varer, der er omfattet af de omhandlede varemærker, til dels er identiske og til dels ligner hinanden, og for det andet fordi en sammenligning af den dominerende ordbestanddel i det ansøgte varemærke, »ferró«, og den ordbestanddel, der udgør det ældre ordmærke, »ferrero«, viser en vis grad af visuel og fonetisk lighed mellem tegnene.

(jf. præmis 43, 44, 53 og 62)